Autoceļš A8 (Latvija)

|}
|}
**A8** autoceļš **Rīga—Jelgava—Lietuvas robeža (Meitene)**, arī **Jelgavas šoseja**, ir augstākās kategorijas Latvijas autoceļš, kas savieno galvaspilsētu Rīgu ar Jelgavu un tālāk ar Lietuvas robežu. A8 no Rīgas apvedceļa līdz robežai ietilpst starptautiskajā autoceļā , bet ar  sakrītošajā posmā Rīgā — . Autoceļa kopgarums ir 76,1 km un tas visā garumā ir ar asfaltbetona segumu.

## Vēsture
No 1830. līdz 1857. gadam cauri Olainei uzbūvēja jaunu pasta ceļu no Vidzemes guberņas galvaspilsētas Rīgas līdz Kurzemes guberņas galvaspilsētai Jelgavai. Uz guberņu robežas atradās divi robežstabi ar Vidzemes un Kurzemes-Zemgales ģerboņiem, kas saglabājušies līdz mūsdienām. 1980. gados no Rīgas līdz Dalbei izbūvēja divjoslu šoseju.

No 2011. gada līdz 2012. gadam pārbūvēja 11,02 km garu posmu uz labās brauktuves no Jaunolaines līdz Dalbei (18,93 km — 29,95 km). Un no 2012. gada līdz 2013. gadam pārbūvēja 9,27 km garu posmu uz kreisās brauktuves no Rīgas līdz Jaunolainei (9,93 km — 19,20 km). Abus darbus līdzfinansēja Kohēzijas fonds. 

No 2013. gada aprīļa līdz tā gada novembrim pārbūvēja 11,34 km garu posmu no Dalbes līdz Jelgavai (31,80 km — 43,14 km). Pārbūves laikā, arī rekonstruēja tiltu pār Lielupi. Kohēzijas fonds līdzfinansēja 85% no pārbūves līgumcenas. 

No 2014. gada aprīļa līdz tā gada oktobrim pārbūvēja 10,63 km garu posmu no Jelgavas līdz pagriezienam uz Lielvircavu (49,37 km — 60 km). Darbu ietvaros veikta segas pastiprināšana, reciklējot savu laiku nokalpojušo asfaltbetona segumu un ieklājot trīs jaunas kārtas, atjaunots tilts pār Platoni, paplašinot brauktuvi un izbūvējot ietves. Visā posmā veikts caurteku remonts un tīrīšana, kā arī autobusu pieturvietu izbūve. Un 2015. gada vasarā arī pabeidza pārbūves darbus uz 16,14 km gara posma no pagrieziena uz Lielvircavu līdz Lietuvas robežai (60 km — 76,14 km). Pārbūves darbus no Jelgavas līdz pagriezienam uz Lielvircavu veica SIA *Strabag*, un izmaksāja 6,46 milj. eiro (bez PVN), savukārt darbus no pagrieziena uz Lielvircavu līdz Lietuvas robežai veica SIA *Lemminkainen Latvija*, un izmaksāja 5,63 milj. eiro (bez PVN), un Kohēzijas fonds līdzfinansēja 85% no abu būvdarbu izmaksām. 

No 2020. gada aprīļa līdz tā gada novembrim pārbūvēja 10,75 km garu posmu uz kreisās brauktuves no Dalbes līdz Jaunolainei (19,20 km — 29,95 km). Pārbūves laikā, arī rekonstruēja tiltu pār Misu. Un no 2022. gada marta līdz tā gada oktobrim pārbūvēja 9 km garu posmu uz labās brauktuves no Rīgas līdz Jaunolainei (9,93 km — 18,93 km). Būvdarbus no Dalbes līdz Jaunolainei veica SIA *ACB* par līgumcenu 10,16 milj. eiro (ar PVN), un finansējums nāca no valsts budžeta, savukārt būvdarbus no Rīgas līdz Jaunolainei veica *KT Igate* par līgumcenu 6 773 756 eiro (ar PVN), no tā, 85% (jeb 5 757 692 eiro) līdzfinansēja Kohēzijas fonds.

Dzelzsdivīzijas karavīri pozīcijās pie robežstabiem Olainē 1919. maijā.jpg|Dzelzsdivīzijas karavīri 1919. maijā Olaines pozīcijās pie Jelgavas šosejas
Attēls:Kurzemes un Vidzemes robežstabi pie Rīgas-Jelgavas šosejas pirms 1940. gada.jpg|Kurzemes un Vidzemes vēsturiskās robežas stabi ar ģerboņiem pie Rīgas-Jelgavas šosejas 25 km (pirms 1940)
Courland - Livonia former border, stones ca1830 - ainars brūvelis - Panoramio.jpg|Robežstabi mūsdienās (2007)


## Atsauces

## Ārējās saites

*